164. ΑΠΟΦΑΣΗ ΥΠΟΥΡΓΟΥ ΕΡΓ ΑΣΙΑΣ Αριθ.40213 της 2 Σεπτ./7 Οκτ. 1985 (ΦΕΚ Β΄ 603) Επιδότηση μαθητών των Εκπαιδευτικών Μονάδων Μαθητείας του ΟΑΕΔ, που απασχολούνται για πρακτική άσκηση σε επιχειρήσεις του ιδιωτικού τομέα. Έχοντας υπόψη: α)Τις διατάξεις του Β.Δ. της 3/6.6.52 «Περί εκπαιδεύσεως μαθητών τεχνιτών». β)Τις διατάξεις του Ν.Δ. 212/69 «Περί οργανώσεως και διοικήσεως του Οργανισμού Απασχόλησης Εργατικού Δυναμικού». γ)Τις διατάξεις του άρθρ. 14 του Νόμ. 1346/1983 για «Τροποποίηση και συμπλήρωση διατάξεων της Εργατικής Νομοθεσίας και ρύθμιση διαφόρων θεμάτων». δ)Τις διατάξεις του Νόμ. 1545/1984 «Εθνικό Σύστημα Προστασίας από την Ανεργία και άλλες διατάξεις». Σελ. 98,690(α) Τεύχος Θ81-Σελ. 74 ε)Τη σχετική πρόταση του ΟΑΕΔ (απόφαση Δ.Σ. 7611/160/6.8.1985, έγγραφο 97293/14.8.1985). στ)Την απόφαση Υπουργού Εργασίας 96462/ 7.8.1985 «Μεταβίβαση αρμοδιοτήτων του Υπουργού Εργασίας στο Γενικό Γραμματέα, Προϊσταμένους Δ/νσεων και Υπηρεσιών και Προϊσταμένους Τμημάτων», αποφασίζουμε: 1.Εγκρίνουμε την καταβολή από τον ΟΑΕΔ επιδόματος στις παρακάτω κατηγορίες μαθητών των Εκπαιδευτικών Μονάδων Μαθητείας που θα απασχοληθούν σε επιχειρήσεις του ιδιωτικού τομέα, σε ποσοστό 20% του κατωτάτου ορίου ημερομισθίου ανειδίκευτου εργάτη που ισχύει κάθε φορά. 2.Το επίδομα αυτό θα χορηγείται: α.Στους πρωτοετείς μαθητές του παλαιού συστήματος Μαθητείας κατά το 1ο και 2ο εξάμηνο Μαθητείας και πρακτικής τους άσκησης σε επιχειρήσεις του ιδιωτικού τομέα από 1.10.1985 μέχρι 30.9.1986 για κάθε μέρα πρακτικής άσκησης. β.Στους δευτεροετείς μαθητές του Δυϊκού Συστήματος κατά το 1ο και 2ο εξάμηνο πρακτικής άσκησης από 1.10.85 μέχρι 30.9.1986 για κάθε μέρα πρακτικής άσκησης σε επιχειρήσεις του ιδιωτικού τομέα. γ.Κατ’ εξαίρεση για τους μαθητές της ειδικότητας Στελεχών Γεωργικών Συνεταιρισμών η επιδότηση θα παρέχεται από 1.9.85. 3.Καθορίζουμε τη διαδικασία χορήγησης του παραπάνω επιδόματος ως εξής: Οι επιχειρήσεις του ιδιωτικού τομέα που θα απασχολούν για την πρακτική άσκησή τους μαθητέςτεχνίτες δικαιούμενους επιδότησης θα στέλνουν στις αντίστοιχες Σχολικές Μονάδες (όπου φοιτάει ο μαθητής) επικυρωμένο εβδομαδιαίο ή δεκαπενθήμερο ή και μηνιαίο δελτίο παρουσίας και πλήρους απασχόλησης του μαθητή στην επιχείρηση, που θα τους το προσκομίζουν οι μαθητές σαν φύλλα εντύπου ή σαν φυλλάδια. Στη συνέχεια οι Σχολικές Μονάδες, με βάση τα δελτία παρουσίας απασχόλησης που θα παίρνουν από τις επιχειρήσεις, θα συντάσσουν μηνιαίες καταστάσεις ημερών εργασίας των πρακτικά ασκούμενων μαθητών με τα ποσά επιδότησης που θα δικαιούνται και θα προβαίνουν στην ενυπόγραφη από τους μαθητές καταβολή των επιδομάτων από την πάγια προκαταβολή, η οποία και θα ανανεώνεται από τις Περιφερειακές Διευθύνσεις, ύστερα από την υποβολή των καταστάσεων αυτών. Για το αδιάβλητο της διαδικασίας αυτής και την αποφυγή τυχόν ατασθαλιών, οι παρουσίες απασχόλησης, σαν πραγματοποιούμενα ημερομίσθια στις επιχειρήσεις, θα ελέγχονται περιοδικά και θα πιστοποιούνται από μισθοδοτικές καταστάσεις, βιβλιάρια ενσήμων ή οποιοδήποτε άλλο νόμιμο και εφικτό τρόπο. 15.Γ .β.164 Ασφάλιση κατά της Ανεργίας Οργ/σμός Απασ/σης Εργατ/κού Δυν/κού (Ο.Α.Ε.Δ.) 